**СОЗИШНОМАИ ИСТИФОДАБАРӢ**

**СОМОНАИ “ТАҲСИЛОТИ МУТТАСИЛИ ТИББӢ”**

**(WWW.RMK-ТМТ.TJ)**

**ш. Душанбе «\_\_\_» \_\_\_\_\_\_\_\_\_ 2023 с.**

**1. Муқаррароти умумӣ**

1.1. Созишномаи истифодабарии мазкур (минбаъд – Созишнома) ба сомонаи Интернет-манбаи Муассисаи давлатии “Маркази ҷумҳуриявии таълимию клиникии тибби оилавӣ” –и Вазорати тандурустӣ ва ҳифзи иҷтимоии аҳолии Ҷумҳурии Тоҷикистон, ки дар суроғаи [www.rmk-tmt.tj](http://www.rmk-tmt.tj) (сомонаи “Таҳсилоти муттасили тиббӣ”) ҷойгир аст, тааллуқ дорад.

1.2. Сомонаи Интернет-манбаъ (минбаъд – Сомона) моликияти Муассисаи давлатии “Маркази ҷумҳуриявии таълимию клиникии тибби оилавӣ” (минбаъд – МД “МҶТКТО”) мебошад.

1.3. Созишномаи мазкур муносибат байни Маъмурияти сомонаи Интернет-манбаи МД “МҶТКТО”) (минбаъд Маъмурияти Сомона) ва Истифодабари Сомонаи мазкурро ба танзим медарорад.

1.4. Созишномаи мазкур тартиби истифодабарии Сомона аз ҷониби Истифодабарро, аз ҷумла тартиби гирифтан ва истифода бурдани маълумот, ки дар дохили Сомона мавҷуд аст, муайян мекунад.

1.5. Фаъолияти Сомона шабона-рӯз ба роҳ монда мешавад. Пешниҳоди маълумоти зарурӣ ба Истифодабар, аз ҷумла тариқи алоқаи телефонӣ (хати фаврӣ) ҳар рӯз ба роҳ монда мешавад.

1.6. Истифодабар тасдиқ ва кафолат медиҳад, ки тамоми шартҳои Созишномаи мазкур ба ӯ фаҳмоянд, пурра бо тамоми шарт ва талаботҳои он розӣ мешавад ва ӯ Созишномаи мазкурро мутлақ ва дар ҳаҷми пурра, бе ҳар гуна истисно, маҳдудият ё афзалият қабул менамояд.

**2. Истилоҳҳое, ки дар Созишномаи мазкур истифода бурда мешаванд ва мафҳуми онҳо**

2.1. Истилоҳҳое, ки дар зер номбар шудаанд, барои ҳадафҳои Созишномаи мазкур мафҳумҳои зеринро доранд:

2.1.1 **Сомона** – сомонаи Муассисаи давлатии “Маркази ҷумҳуриявии таълимию клиникии тибби оилавӣ” – и Вазорати тандурустӣ ва ҳифзи иҷтимоии аҳолии Ҷумҳурии Тоҷикистон бо суроғаи шабакаи ҷаҳонии Интернет: [www.rmk-tmt.tj](http://www.rmk-tmt.tj)., ки манбаи иттилоотӣ ва ҳамоҳангсозӣ буда, он:

а) ба Муассисаи давлатии “Маркази ҷумҳуриявии таълимию клиникии тибби оилавӣ”, ки дар банди дахлдори Сомона ҳамчун соҳибмулки қонунии он дарҷ гардидааст, тааллуқ дорад;

б) метавонад маълумоти методӣ ва шиносоиро дарбар гирад, ки ба Истифодабар имкон медиҳад, маълумоти дар Сомона мавҷудбударо ба истифодабарони мутахассисони соҳаи тандурустие, ки дар сатҳи муассисаҳои шабакаи КАТС-и шаҳру ноҳияҳо фаъолият менамоянд, инчунин барои таъмини риояи ҳуқуқҳои қонунӣ ва манфиатҳои мутахассисони тибби оилавӣ ва дигар тарафҳои дахлдор истифода баранд;

в) ба маъмурияти сомона ва Истифодабарон ҳамоҳангсозии раванди баррасии муроҷиатҳоро пешниҳод менамояд;

г) пешниҳоди имконияти ҷойгир намудани маълумотҳо ба Истифодабар.

2.1.2. **Маъмурияти сомона** – ин соҳибмулки (дорандаи) Сомона ва мутахассисоне мебошанд (аз номи МД “МҶТКТО” фаъолият кунанда), ки аз ҷониби ӯ барои идоракунии Сомона ва ҳамкорӣ бо Истифодабарон ваколатдор карда шудаанд.

2.1.3. **Истифодабари Сомона (минбаъд – Истифодабар)** – шахси воқеӣ ё ҳуқуқӣ, ки Созишномаи мазкурро бастааст ва нияти истифода бурдани манбаъҳои Сомонаро дорад ва дар Сомона бо тартиби муқаррарнамудаи Маъмури Сомона ба қайд гирифта шудааст.

2.1.4. **Мундариҷаи Сомона (минбаъд – Мундариҷа)** – портали таҳсилоти муттасили тиббӣ сомонаи мутахассисони соҳаи тиб мебошад, ки ташкил ва баҳисобгирии фаъолияти таълимиро дар доираи ТМТ таъмин намуда дар он мутахассисони тибби оилавӣ метавонанд: маълумоти умумӣ дар бораи системаи ТМТ гиранд; дохил шудан ба давраи панҷсолаи такмили ихтисос, ба накша гирифтани фаъолияти таълимии худ; интихоб намудани барномаҳои таълимӣ дар доираи модели таҳияи принсипҳои асосии ТМТ, ки дар Сомона мавҷуданд.

2.1.5. **Сервисҳои Сомона –** манбаъҳои иттилоотӣ, технологӣ, техникӣ ва инсонӣ, ки аз ҷониби Маъмурияти Сомона истифода бурда мешаванд:

- бо мақсади идоракунии Сомона;

- бо мақсади ҳамкорӣ бо Истифодабар ҷиҳати пешкаши маълумоти зарурӣ ба Истифодабар оиди Сомона, оиди қоидаҳои фаъолияти Сомона ва маълумоти методӣ ва шиносоӣ, ки дар зербанди “а”, зербанди 2.1.1 Созишномаи мазкур оварда шудаанд.

**3. Мавзӯи Созишнома**

3.1. Мавзӯи Созишномаи мазкур ин пешниҳоди рухсат ба маълумоти дар Сомона мавҷудбуда аз ҷониби Лоиҳа барои Истифодабар мебошад.

3.2. Рухсат ба Интернет-манбаъ ройгон дода мешавад.

3.3. Истифодабарии маводҳо ва хизматрасониҳои Сомона бо меъёрҳои қонунгузории амалкунандаи Ҷумҳурии Тоҷикистон ба танзим дароварда мешаванд.

**4. Ҳуқуқҳо, ӯҳдадориҳо, манъҳо ва маҳдудиятҳо**

4.1.Маъмурияти Сомона дар дилхоҳ вақт ҳақ дорад бе огоҳии Истифодабар маълумоти дар Сомона мавҷудбударо тағйир диҳад, илова ё кӯр кунад.

4.2. Дар дилхоҳ қисми Сомона метавон ғалат, ҳарфчинии нодуруст ва хатогиҳои техникӣ мавҷуд бошанд. Аз ин лиҳоз, ба Мундариҷаи Сомона Маъмурияти Сомона метавонад давра ба давра тағйирот ва/ё ислоҳот ворид намояд.

4.3. Истифодабарии Сомона аз ҷониби Истифодабар маънои қабули тағйиротҳоро, ки ба Сомона ворид шудаанд, дорад.

4.4. Маъмурияти сомона ҳақ дорад рухсатро ба Сомона дар ҳолати аз ҷониби Истифодабар вайрон намудани шартҳои Созишномаи мазкур маҳдуд созад.

4.5. Фавран аз Сомона кӯр кардани маводҳои дилхоҳ шахсон, ки бо вайронкунии тартиб, манъҳо ва маҳдудиятҳои ҷойгиркунии онҳо дар Сомона ҷойгир шудаанд.

4.6. Маъмурияти Сомона ҳақ дорад маълумот оиди Истифодабарро, ки дар Сомона мавҷуд аст, бо назардошти риояи талаботҳои Қонуни Ҷумҳурии Тоҷикистон “Дар бораи ҳифзи маълумотҳои шахсӣ” коркард ва истифода барад.

**4.7. Истифодабар ҳуқуқ дорад:**

4.7.1. Рухсат ба истифодабарии Сомона гирад.

4.7.2. Истифода бурдани маълумоти дастраси Сомона.

4.7.3. Пурсидани дилхоҳ савол, ки ба маълумоти дар Сомона мавҷудбуда дахл дорад.

4.7.4. Истифода бурдани Сомона танҳо бо мақсад ва тартибҳое, ки бо Созишномаи мазкур пешбинӣ шудаанд ва аз ҷониби қонунгузории Ҷумҳурии Тоҷикистон манъ нашудаанд.

**4.8. Истифодабари Сомона ӯҳдадор мегардад:**

4.8.1. Тибқи дархости Маъмурияти Сомона пешниҳод намудани маълумоти иловагӣ, ки ба амалисозии мақсад ва вазифаҳои сомонои мазкур бевосита алоқаманд мебошад.

4.8.2. Риоя намудани ҳуқуқҳои мулкӣ ва ғайримулкии муаллифон ва дигар соҳибҳуқуқон ҳангоми истифодабарии Сомона.

4.8.3. Ба роҳ намондани чораҳое, ки метавон ҳамчун вайронкунандаи кори мӯътадили Сомона ҳисобида шаванд.

4.8.4. Тариқи Сомона паҳн накардани дилхоҳ маълумоти махфӣ ва аз ҷониби қонунгузории Ҷумҳурии Тоҷикистон ҳифзшаванда оид ба шахсони воқеӣ ё ҳуқуқӣ.

4.8.5. Дурӣ ҷустан аз дилхоҳ амалҳое, ки дар натиҷаҳои онҳо метавон махфиятро, ки таҳти ҳифзи қонунгузории Ҷумҳурии Тоҷикистон қарор дорад, вайрон созад.

4.8.6. Истифода набурдани Сомона барои паҳн намудани маълумоти тарғиботӣ.

4.8.7.Истифода набурдани хизматрасониҳои Сомона бо мақсади:

4.8.7.1. борбардории маводе, ки ғайриқонунӣ мебошад, дилхоҳ ҳуқуқҳои шахсони сеюмро вайрон мекунад; зуроварӣ, бераҳмӣ, нафрат ва (ё) пойлмолкунӣ аз рӯи нажод, миллат, ҷинс, дин ва нишониҳои иҷтимоиро тарғиб мекунад; маълумоти нодуруст ва (ё) дашном нисбати шахсон, ташкилотҳо, мақомотҳои давлатии муайянро дарбар гирад.

4.8.7.2. барангехтан ба иҷрои амалиётҳои ғайриқонунӣ, инчунин мусоидат ба шахсоне, ки амалиётҳои онҳо ба вайронкунии маҳдудиятҳо ва манъҳо, ки дар ҳудуди Ҷумҳурии Тоҷикистон амал мекунанд, равона шудаанд.

4.8.7.3. вайронкунии ҳуқуқи шахсони ноболиғ ва (ё) ба онҳо расонидани дилхоҳ намуди зарар.

4.8.7.4. поймолкунии ҳуқуқҳои аққалият.

4.8.7.5. муаррифӣ кардани худ ҳамчун шахси дигар ё намояндаи ташкилот ва (ё) иттиҳод бе ҳуқуқҳои кофӣ барои ин, аз ҷумла ҳамчун кормандони Интернет-манбаи мазкур.

4.9. Истифодабар ӯҳдадор аст мустақилона мавҷуд будани тағйиротҳо ба Сомонаро тафтиш кунад.

**4.10. Ба Истифодабар манъ карда мешавад:**

4.10.1. Вайрон кардани фаъолияти муносиби Сомона;

4.10.2. Бо ҳар роҳ қатъи назар кардани сохтори навигатсионии Сомона барои гирифтан ё кӯшиши гирифтани дилхоҳ маълумот, ҳуҷҷат ё маводҳо бо ҳар восита, ки махсус аз ҷониби сервисҳои Сомонаи мазкур пешниҳод нашудаанд;

4.10.3. Бе иҷозат рухсат гирифтан ба функсияҳои Сомона, дилхоҳ системаҳои дигар ё шабакаҳое, ки ба Сомонаи мазкур дахл доранд;

4.10.4. Вайрон кардани низоми бехатарӣ ё тасдиқи шахсият дар Сомона ё дигар шабакае, ки ба Сомона дахл дорад.

4.10.5. Ба роҳ мондани ҷустуҷӯи баръакс, пай бурдан ё кӯшиш ба пай бурдани дилхоҳ маълумот оиди дилхоҳ Истифодабари дигари Сомона.

4.10.6. Истифода бурдани Сомона ва Мундариҷаи он дар дилхоҳ мақсадҳое, ки аз ҷониби қонунгузории Ҷумҳурии Тоҷикистон манъ шудаанд, инчунин фитна ангехтан ба дилхоҳ амалиёти ғайриқонунӣ ё дигар амалиёт, ки ҳуқуқҳои Соҳибмулки Сомона ё дигар шахсонро поймол мекунад.

**5. Истифодабарии Сомона**

5.1. Сомона ва Мундариҷа, ки дар таркиби Сомона дохиланд, ба Маъмурияти Сомона тааллуқ дошта, аз ҷониби он корбарӣ карда мешавад*.*

5.2. Мундариҷаи Сомона наметавон бо дилхоҳ роҳ нусхабардорӣ, нашр, намоиш, супорида ё паҳн карда шавад, инчунин наметавон дар шабакаи ҷаҳонии “Интернет” бе розигии пешкаии хаттии Маъмурияти Сомона гузошта шавад.

5.3. Мундариҷаи Сомона бо ҳуқуқи муаллиф, инчунин бо дигар ҳуқуқҳои вобаста ба моликияти зеҳнӣ ҳифз шудааст.

5.4. Ҳангоми истифодабарии баъзе аз сервисҳои сомона, ташаккул додани қайди Истифодабар метавон лозим ояд.

5.5. Истифодабар барои нигоҳдории маълумоти махфии қайди Истифодабар, аз ҷумла калидвожа, инчунин тамоми фаъолият бе истисно, ки аз номи қайди Истифодабар ба роҳ монда мешавад, ҷавобгар мебошад.

5.6. Истифодабар бояд фавран Маъмурияти Сомонаро оид ба истифодабарии беиҷозати қайди ӯ ё калидвожа ё дилхоҳ дигар вайронкунии низоми бехатарӣ огоҳ созад.

5.7. Маъмурияти Сомона дорои ҳуқуқи бо роҳи як тарафа бекор кардани қайди Истифодабарро бе огоҳии ӯ дорад, агар он зиёда аз 6 (шаш) моҳи тақвимӣ пайҳам истифода бурда нашудааст.

5.7. Маълумоте, ки дар Сомона ҷойгир карда мешавад, набояд ҳамчун тағйири Созишномаи мазкур фаҳмида шавад.

5.8. Истифодабарии Сомона ӯҳдадории Истифодабарро оид ба риояи талаботҳо, шартҳо, манъҳо ва маҳдудиятҳои (бе ягон истисно) “Сиёсати махфият”-ро, ки дар Сомона ҷойгир шудааст, дарбар мегирад.

**6. Ӯҳдадориҳо**

6.1. Дилхоҳ зиён, ки ба Истифодабар ҳангоми қасдан ё беэҳтиётона вайрон кардани дилхоҳ низоми Созишномаи мазкур ва инчунин дар натиҷаи рухсати беиҷозат ба мукотиботи дигар Истифодабар расида метавонад, аз ҷониби Маъмурияти Сомона товон дода намешавад.

6.2. Маъмурияти Сомона барои бандҳои зерин ҷавобгар нест:

6.2.1. Таъхир ё ист дар раванди иҷроиши амалиёт, ки дар натиҷаи қувваи муқовиматнопазир, инчунин дилхоҳ ҳолати вайрониҳо дар низомҳои телекоммуникатсионӣ, компютерӣ, электрикӣ ё дигар низомҳои марбут ба миён меоянд.

6.2.2. Фаъолияти муносиби Сомона дар ҳоле, ки агар Истифодабар воситаҳои техникии заруриро барои истифодабарии он надорад, инчунин нисбати таъмин намудани истифодабарон бо чунин воситаҳо ӯҳдадор нест.

6.2.3. Маъмурияти Сомона ва Истифодабар аз ҷавобгарӣ барои пурра ё қисман иҷро накардани ӯҳдадориҳои худ озод карда мешаванд, агар чунин ноиҷроиш дар натиҷаи амалҳои вазъиятҳои қувваҳои муқовиматнопазир ба миён омаданд, ки ба сабаби ҳодисаҳои фавқулодае рӯй доданд, ки онҳоро Маъмурияти Сомона ё Истифодабар наметавонистанд пешбинӣ кунанд ё бо роҳи андешидани чораҳо пешгирӣ кунанд.

6.2.4. Истифодабар тибқи талаботҳои Созишномаи мазкур барои аниқ ва пурра донистан ва иҷроиши тамоми қоидаҳо ва тартиби муқарраршудаи истифодабарии Сомона ӯҳдадор мебошад.

6.2.5. Дар дигар ҳолатҳои ноиҷроиш ё иҷроиши номуносиби ӯҳдадориҳои худ Маъмурияти Сомона ва Истифодабар тибқи қонунгузории амалкунандаи Ҷумҳурии Тоҷикистон ҷавобгӯ мебошанд.

**7. Вайронкунии шартҳои Созишнома**

7.1. Маъмурияти Сомона дорои ҳақи ошкор намудани дилхоҳ маълумоти ҷамъшуда оид ба Истифодабари Сомонаи мазкур мебошад, агар ошкорсозӣ дар робита ба тафтишот ё шикоят нисбати истифодабарии ғайриҳуқуқии Сомона ё барои муайян намудани шахсияти Истифодабаре зарур бошад, ки метавонад ҳуқуқи Маъмурияти Сомона ё дигар Истифодабарони Сомонаро вайрон кунад ё ба онҳо дахолат кунад.

7.2. Маъмурияти Сомона дорои ҳақи ошкор намудани дилхоҳ маълумот оид ба Истифодабар мебошад, ки онро барои иҷроиши низомҳои қонунгузории амалкунанда ё қарорҳои судӣ, таъмини иҷроиши шартҳои Созишномаи мазкур, ҳифзи ҳуқуқҳо ё амнияти номи ташкилот, Истифодабарон зарур шуморад.

7.3. Маъмурияти Сомона дорои ҳақи ошкор намудани дилхоҳ маълумот оид ба Истифодабар мебошад, агар қонунгузории амалкунандаи Ҷумҳурии Тоҷикистон чунин ошкорсозиро талаб ё иҷозат медиҳад.

7.4. Маъмурияти Сомона ҳақ дорад бе огоҳии пешакии Истифодабар рухсат ба Сомонаро қатъ ва (ё) маҳкам кунад, агар Истифодабар Созишномаи мазкур ё шартҳои истифодабарии Сомонаро, ки дар дигар ҳуҷҷатҳо оварда шудаанд, вайрон карда бошад, инчунин дар ҳолати қатъ гардидани фаъолияти Сомона ё ба сабаби вайроншавии техникӣ ё мушкилотҳо.

7.5. Маъмурияти Сомона назди Истифодабарон ё шахсони сеюм барои қатъ кардани рухсат ба Сомона дар ҳолати аз ҷониби Истифодабар вайрон кардани дилхоҳ низоми Созишномаи мазкур ё дигар ҳуҷҷат, ки шартҳои истифодабарии Сомонаро дарбар мегирад, ҷавобгӯ нест.

**8. Ҳали баҳсҳо**

8.1. Тамоми баҳс ва мухолифатҳо, ки дар робита ба бастан ва иҷро намудани Созишномаи мазкур ба миён омаданд, тариқи тартибе, ки бо қонунгузории амалкунандаи Ҷумҳурии Тоҷикистон муқаррар шудааст, ҳаллу фасл мешаванд.

**9. Шартҳои дигар**

9.1. Созишномаи мазкур дар ду нусха тартиб дода шудааст – як нусхагӣ ба ҳарду Тарафҳо бо забонҳои русӣ ва тоҷикӣ (давлатӣ).

9.2. Ҳуқуқ ва ӯҳдадориҳо аз рӯи Созишномаи мазкур аз ҷониби Тарафи Созишнома ба шахсони сеюм бе розигии хаттии дигар Тарафи Созишнома супорида шуда наметавонанд.

9.3. Доир ба дигар масъалаҳое, ки дар Созишномаи мазкур ба танзим дароварда нашудаанд, Тарафҳо аз қонунгузории амалкунандаи Ҷумҳурии Тоҷикистон дастур мегиранд.